ሁለት ተጨማሪ ሰዎች በኮሮና ቫይረስ መያዛቸው ተገለጸ
አዲስ አበባ፦ ባለፉት 24 ሰዓታት የላቦራቶሪ ምርመራ ከተደረገላቸው 1080 ሰዎች መካከል ሁለት ሰዎች የኮሮና ቫይረስ እንደተገኘበት የጤና ሚኒስቴር ገለጸ። 
የጤና ሚኒስትር ዶክተር ሊያ ታደሰ ትናንት እንዳስታወቁት፣ የኮሮና ቫይረስ የተገኘባቸው ሰዎች የ50 እና የ42 ዓመት እድሜ ያላቸው እንግሊዛውያን ናቸው ። ሁለቱም በለይቶ ማቆያ የነበሩ መሆኑም ተጠቁሟል ።
እስካሁን በአጠቃላይ ለ 15ሺ668 ሰዎች የላብራቶሪ ምርመራ የተደረገ ሲሆን፣ ከነዚህም ወስጥ 71 ሰዎች በቫይረሱ ተይዘው በለይቶ ህክምና ውስጥ ይገኛሉ።50 ሰዎች ከበሽታው ያገገሙ ሲሆን ፣ በጽኑ የህክምና ክፍል ወስጥ ምንም ታማሚ እንደሌለም ተገልጿል ። እስካሁን በበሽታው የተያዙ ሰዎች ቁጥርም 126 ደርሷል።
አዲስ ዘመን ሚያዝያ 21/2012
በጋዜጣው ሪፖርተር